als_Latn dik_Latn sna_Latn
Pas publikimit të rezultateve për partitë politike, tashmë kanë filluar që të dalin edhe rezultatet për deputetët që ishin në garë. Duke e parë që në zgjedhjet e 11 qershorit koalicioni PDK-AAK-NISMA, e që me ta ishin edhe afër 14 subjekte tjera politike, atëherë del se ky koalicion është humbësi më i madh i këtyre zgjedhjeve, pasi që së bashku kanë arritur të sigurojnë vetëm 34 % të votave. Numri i vogël i deputetëve që ka siguruar ky koalicion, do ta dëmtoj keq Aleancën për Ardhmërinë e Kosovës, të udhëhequr nga Ramush Haradinaj, pasi deri më tani nuk besohet se do të marr më shumë se 5-6 deputetë. Nga rezultatet e publikuara deri më tani në media, nga AAK-ja, votat për deputet i kanë fituar Ramush Haradinaj, Teuta Haxhiu, Time Kadrijaj, Daut Haradinaj, Rasim Selmanaj e Rrustem Berisha. Gjatë ditëve në vijim, mbetet të shihet se a do të rritet ky numër apo jo. Numrin e vogël të deputetëve të AAK-së e konfirmon edhe Njohësi i marrëdhënieve ndërkombëtare të sigurisë, Jeton Kelmendi. Sipas tij, humbjet që i kanë shkaktuar në këto zgjedhje koalicionit PAN janë të mëdha. Kliko ne Videon ose Foton me poshte
als_Latn